नई दिल्ली: दो साध्वियों से बलात्कार का मुजरिम गुरमीत राम रहीम खुद को संत कहता था लेकिन असल में वो धर्म की आड़ में कुकर्म का कारोबार कर रहा था. ये स्वयंभू संत धर्म का चोला ओढ़ कर खुद अय्याशी करने के साथ-साथ विलासिता का कारोबार भी कर रहा था. हरियाणा के सिरसा जिले में सैकड़ों एकड़ में फैले जिस आश्रम को दुनिया डेरा सच्चा सौदा का मुख्यालय मानती थी. असल में उसके अंदर कुकर्म की कमाई से ऐशो-आराम की इमारतें खड़ी की गई थीं.धर्म की आड़ में अधर्म के कारोबार से अकूत दौलत इकट्ठा कर चुका गुरमीत राम रहीम बलात्कार के जुर्म में 20 साल के लिए सलाखों के पीछे जा चुका है. उसने पाप और पाखंड की कमाई से ऐसे-ऐसे अरमान पूरे किए. ताजमहल आगरा में है लेकिन राम रहीम ने यूपी के आगरा से 460 किलोमीटर दूर हरियाणा के सिरसा में ताजमहल बनवा लिया.